Biochemie

D **Biochemy**, friejer au **Physiologischi Chemy**, (griechisch βιοχημεία *biochēmeia*, „d Chemy vum Läbe“) gnännt, isch d Lehr vu chemische Vorgäng, em Stoffwächsel, in Läbewäse. S schafft im Gränz- bzw. Iberschnydigsberaich zwische Chemy, Biology un Medizin. Doderby git s regelmäßig Iberschnydige mit dr Beraich vu dr Zällbiology un Genetik, wu au unter em Uusdruck Molekularbiology zämmegfasst wäre.

## Gegestand
D Biochemy bscheftigt sich mit:

* dr Untersuechig vu biomolekulare Strukture: wie sin d Biomoleki ufböue, wie isch dr molekular Ufböu vum Organismus vu dr Läbewäse, wie wäre di molekulare Böustai z Verfiegig gstellt un wie dien si mitenaner wächeslwirke?
* dr Untersuechig vum Stoffwächsel: weli Stoff wäre vu Läbewäse wie umgsetzt, weli bioenergetische Voruussetzige sin netig, weli Biokatalysator sin bedailigt, wie verlaufe di jewylige Mechanisme vu dr Stoffumsetz un wie wird dr Stoffwächsel gstyrt?
* dr Untersuechig vum Informationsuusdusch innerhalb vun eme Organismus un zwische Organisme: wie wird Informazion gspycheret, abgruefen un wytergee, wie wäre verschideni Syschem innerhalb vun ere Zäll, zwische verschidene Zälle un zwische Organisme koordiniert?

S Stoffgruppe, wu sich d Biochemy in dr Hauptsach druf konzäntrioert, sin Nukleinsyyrine, Protein, Lipid un Chohlehydrat au däne ihri Derivat, wu zämme vilmol Biomolekil gnännt wäre.

Dr grescht Dail vu dr biochemisch wichtige Vorgäng spilt sich in Läbewäse un dodermit in wässrigem Milieu ab.

## Methode
In dr Biochemy wird e Vilzahl vu Methoden us verschidene Biet aagwändet. Di klassisch Biochemy bedient sich vor allem dr analytische Chemy, dr organische Chemy, dr physikalische Chemy un dr Physik. Wichtigi Tächnike sin doderby Zentrifugazion, Chromatography, Elektrophores, Späktroskopy, Isotopetächnike, Krischtallisazion, potenziometrischi, elektrometrischi, polarographischi un manometrischi Tächnike, in dr letschte Johrzeht sin au molekularbiologischi Methoden un Methoden us dr Informatik, dr Mikrobiology un andere Fächer derzuechuu. Derzue chunnt in der modärne Biochemy di quantitativ Uuswärtig vu dr Ergebnis mit mathematische Methoden un d Bildig vu formale Theorien mit Hilf vu dr Mathematik.

## Gschicht
* 1828 – Synthes vum organische Harnstoff us anorganischem Ammoniumcyanat dur dr Friedrich Wöhler
* 1833 – Entdeckig vum erschten Enzym (Diastase) dur dr Anselme Payen
* 1869 – Entdeckig vu dr Erbsubschtanz Nuclein dur dr Friedrich Miescher
* 1896 – Entdeckig vu dr zällfreie Jäsig dur dr Eduard Buchner
* 1926 – Entdeckig vum Otmigsfermänt Cytochromoxidase dur dr Otto Warburg
* 1929 – Ufchlerig vum Mechanismus vu dr Glykolys dur dr Gustav Embde, dr Otto Meyerhof un dr Jakub Parnas
* 1932 – Ufchlerig vum Citratzyklus dur dr Hans Adolf Krebs
* 1953 – Ufchlerig vu dr Struktur vu dr DNA dur dr James Watson un dr Francis Crick

## Literatur
* Donald Voet et al.: *Lehrbuch der Biochemie.* Wiley-VCH, 2002, ISBN 3-527-30519-X
* Jeremy M. Berg, Lubert Stryer et al.: *Biochemie.* 5. Auflage. Spektrum Akademischer Verlag, 2003, ISBN 3-8274-1303-6, Online Version, Volltextsuche (englisch)
* Lehninger, Nelson, Cox: *Lehninger Biochemie.* 3. Auflage. Springer-Lehrbuch, Berlin 2001, ISBN 3-540-41813-X
* David L. Nelson, Michael M. Cox: *Lehninger Principles of Biochemistry.* 4th Edition. Palgrave Macmillan, 2004, ISBN 0-7167-4339-6 (englisch)
* Georg Löffler, Petro E. Petrides, Peter C. Heinrich: *Biochemie und Pathobiochemie.* 8. Auflage. Springer-Lehrbuch, 2007, ISBN 978-3-540-32680-9
* Manfred Schartl, Manfred Gessler, Arnold von Eckardstein: *Biochemie und Molekularbiologie des Menschen.* 1. Auflage. Elsevier: München 2009. ISBN 978-3-437-43690-1
* Philipp Christen, Rolf Jaussi: *Biochemie. Eine Einführung mit 40 Lerneinheiten.* Springer-Verlag, 2005, ISBN 3-540-21164-0
* Florian Horn et al.: *Biochemie des Menschen - Das Lehrbuch für das Medizinstudium.* 3., vollst. überarb. u. erw. Aufl. Thieme, Stuttgart, 2005, ISBN 3-13-130883-4
* Graeme K. Hunter: *Vital Forces. The discovery of the molecular basis of life.* Academic Press, London 2000, ISBN 0-12-361811-8 (englisch)
* Joachim Rassow, Karin Hauser, Roland Netzker, Rainer Deutzmann: *Biochemie.* Georg Thieme Verlag, 2006, ISBN 3-13-125351-7
* Peter Reuter: *Taschenwörterbuch der Biochemie. Deutsch - Englisch/Englisch - Deutsch*, Birkhäuser Verlag, Basel/Boston/Berlin 2000, ISBN 3-7643-6197-2

### Biochemischi Fachzytschrifte
* ''The Journal of Biological Chemistry'' - JBC Zytschrift vu dr amerikanische Gsellschaft fir Biochemy un Molekularbiology 
* ''Biochemistry'' 
* ''Biochemical Journal'' 
* ''Chemistry and Biology'' 
* ''Biological Chemistry'' 

## Weblink

* Gesellschaft für Biochemie und Molekularbiologie e.&nbsp;V.